[{"text_idx": "#000002", "text": "Leginda verko en neadekvata vesto"}, {"text_idx": "#000003", "text": "Goncourt estas atribuata c\u0302iujare al la au\u0306toro de \u201eimagita verko proza\u201d, kio normale signifas, ke g\u0302in ricevas au\u0306toroj de romanoj. Sed kiam en 2017 la premion\nricevis E\u0301ric Vuillard [erik vu\u0306ija\u0301r] pro la verko\nL'ordre du jour (\u201eTagordo\u201d), tio estis surprizo, interalie c\u0302ar la verko ne estas romano de klasika speco. La\nre\u0301cit, do rakonto, kaj en g\u0302i li rakontas \u2013 kun granda imagpovo \u2013 serion da historiaj okazaj\u0302oj."}, {"text_idx": "#000004", "text": "Temas pri okazaj\u0302oj en Eu\u0306ropo antau\u0306 la dua mondmilito, dum la firmigo de la nazia reg\u0302imo\nen Germanio, precipe rilate al la aligo de Au\u0306strio al la germana regno kaj la fifamaj\ninterkonsentoj munkenaj en la jaro 1938a. C\u0302ion c\u0302i Vuillard rakontas en vigla maniero,\nimagante la detalojn sed konstante aldonante pensigajn komentojn pri la rilato inter\nhistoria realo kaj la historia kompreno de la posteularo. Rezultas tre leginda verko,\nkiun konu c\u0302iu, kiu serioze interesig\u0302as pri la historio de tiu epoko."}, {"text_idx": "#000005", "text": "Aparte memorindaj en la tuto estas rakontoj pri adiau\u0306a vespermang\u0302o, al kiu la brita\nc\u0302efministro Chamberlain invitis Ribbentrop, la eksig\u0302antan ambasadoron de Germanio,\ng\u0302uste en la vespero, kiam germanaj trupoj eniras la aneksatan Au\u0306strion, kaj pri la\nmunkena konferenco en septembro 1938."}, {"text_idx": "#000010", "text": "Tiu, kiu diris, ke oni ne ac\u0302etu libron pro g\u0302ia kovrilo, certe neniam imagis la bitlibran\neraon. C\u0302ar oni ne estas plu devigata akiri paperan version, eldonistoj elturnig\u0302as\npor ilin igi pli allogaj, kaj tio klarigas, kial mallongan tekston, kiel\nOrdre du jour de la franca au\u0306toro Eric Vuillard, prezentas tiom impona (duobla) kovrilo, fidele\nreproduktita en alilingvaj tradukoj, kiel la esperanta. Estas g\u0302i unu el tiaj kovriloj,\nkiuj igas, ke ebla legonto sin demandu: \u201eC\u0302u la teksto mem meritas tiun luksan prezentadon?\u201d"}, {"text_idx": "#000012", "text": "Tagordo rakontas sinsekvon de agoj, kiuj kondukis naziojn al potenco, unue en Germanio, poste,\nkun pli da historiaj detaloj, en Au\u0306strio ktp. G\u0302i klare montras strategiojn, uzatajn\npor atingi kaj teni la total(ism)an potencon en tiuj landoj. Tio, en si mem, estas\nnenia novaj\u0302o, c\u0302ar abundas tekstoj pri tiu terura temo. Novas ja la celpunktoj elektitaj\nde Vuillard, c\u0302ar, anstatau\u0306 ade ripeti tion, kion jam scias plimulto, g\u0302i fokusig\u0302as\nal tiuj, kiuj pleje gajnis kun la Tria Regno: la germanaj entreprenistoj, kiuj financis\nHitleron, tiuj, kiuj poste uzis laborforton de sklavigitaj malplimultoj de la koncentrejoj."}]